Alegeri SUA 2024: Candidații români la prezidențiale l-au felicitat pe Donald Trump. Mesajele transmise de Ciolacu, Ciucă și Simion
Trei dintre candidații cu cele mai mari șanse să intre în turul al doilea al alegerilor prezidențiale de la finalul lunii noiembrie l-au felicitat pe republicanul Donald Trump pentru victoria obținută în fața candidatului democrat Kamala Harris. În timp ce Nicolae Ciucă sau Marcel Ciolacu susțin că, în timpul noului mandat al lui Trump, cooperarea dintre România și SUA se va intensifica, Simion a catalogat rezultatul alegerilor din SUA drept „victoria patrioților în fața globaliștilor”.